**ליאטי ג'וסף "ג'ו" אנואי** (באנגלית: **Leati Joseph "Joe" Anoaʻi**; נולד ב-25 במאי 1985), הידוע יותר בשם הבמה שלו, **רומן ריינס** הוא מתאבק אמריקאי, המופיע בארגון ההיאבקות WWE, בתוכנית סמאקדאון, שבה הוא האלוף האוניברסלי בנוסף להיותו אלוף ה-WWE הנוכחי, דבר שהופך אותו לאלוף העולם האוניברסלי הבלתי מעורער של ה-WWE. בנוסף, הוא שחקן פוטבול לשעבר. ריינס משתייך למשפחת אנואי הסמואנית, ממנה יצאו מתאבקים ידועים כמו רוקי ג'ונסון, יוקוזונה, הרוק ועוד. נחשב לאחד המתאבקים הבולטים בארגון ה-WWE. הוא המתאבק הראשון אשר החזיק את אליפות ה-WWE ואת האליפות האוניברסלית בו זמנית, זאת לאחר שניצח את ברוק לסנר בקרב המנצח זוכה בהכל ברסלמניה 38.

קריירת היאבקות מקצועית
----------------------

### WWE

#### מתחם הפיתוח (2010–2012)

אנואי חתם על חוזה פיתוח בארגון ה-WWE ביולי 2010 ונשלח לארגון הפיתוח שלהם, Florida Championship Wrestling (בקיצור: FCW). הוא ערך את הופעת הבכורה שלו בזירה ב-9 בספטמבר כשהוא מתחרה תחת שם הבמה: רומן ליאקי (לעיתים נקרא רק בשם ליאקי), כשהוא מפסיד בקרב יחידים לריצ'י סטימבוט. ליאקי הפסיד שני קרבות לאחר מכן וב-21 בספטמבר השיג את ניצחונו הראשון כשהוא גבר על פאהד רקמן. במשך שארית שנת 2010 המשיך להתחרות, אך בקרבות זוגות. בשנת 2011 ליאקי חבר לדוני מארלו וב-8 ביולי השניים איתגרו את אלופי הזוגות, קלווין ריינס וביג אי לנגסטון לקרב על אליפות הזוגות של הארגון, אך ללא הצלחה.

ב-8 בינואר 2012 ליאקי הצמיד לניצחון את האלוף במשקל כבד של FCW, ליאו קרוגר במהלך קרב זוגות. ב-5 בפברואר הוא ניצח בקרב משולש את דין אמברוז וסת' רולינס והפך למועמד מספר אחת לאליפות במשקל כבד של FCW. שבוע לאחר מכן התחרה בקרב על האליפות נגד קוגר, אך לא הצליח לזכות בתואר. ליאקי ומייק דלטון זכו באליפות הזוגות ב-15 ביוני, אך הפסידו את חגורות האליפות פחות מחודש לאחר מכן ל-CJ פארקר וג'ייסון ג'ורדן.

לאחר שה-WWE שינו את השם של FCW ל-NXT, אנואי השתמש בשם במה חדש, רומן ריינס, ומפתח את דמותו כדמות רעה. את הופעת הבכורה שלו ב-NXT ערך ב-31 באוקטובר בניצחון על CJ פארקר. לאחר שניצח את צ'ייס דונובן שבועיים לאחר מכן, ריינס התחרה בקרב האחרון שלו בארגון ב-5 בדצמבר, שבו ניצח את גייבין ריידס.

#### המגן (2012–2014)

המגן בתנועת היד המפורסמת: דין אמברוז (ימין), רומן ריינס (אמצע) וסת' רולינס (שמאל)
ריינס ערך את הופעת הבכורה שלו ברוסטר הראשי ב-18 בנובמבר 2012 באירוע סדרת ההישרדות ביחד עם דין אמברוז וסת' רולינס, כשהם תוקפים את רייבאק במהלך הקרב המשולש על אליפות ה-WWE, מה שאיפשר ל-CM פאנק לשמור על תוארו בהצלחה. השלושה נודעו בשם **"המגן"** (באנגלית: The Shield) ואופי הקבוצה היה להילחם נגד "חוסר הצדק" שהתחולל בארגון. השלושה הכחישו כל קשר שהם עובדים בשביל פאנק, אף על פי שהם הגיעו תמיד מהקהל בשביל לתקוף את היריבים של פאנק בקרבות שלו, כולל רייבאק ואלופי הזוגות של ה-WWE, דניאל בריאן וקיין (שנודעו בשם Team Hell No). תקיפות אלה הובילו לקרב שלושה על שלושה תחת חוקי TLC (שולחנות, סולמות וכיסאות) באירוע TLC: שולחנות, סולמות וכיסאות, שהתקיים ב-16 בדצמבר, ובו שלישיית קבוצת המגן גברה בקרב הבכורה שלהם על בריאן, קיין ורייבאק. המגן המשיכו לתקוף את יריבו של פאנק, כולל בן דודו במציאות של ריינס, הרוק. ב-28 בינואר בתוכנית Raw, נודע שפאנק והמנג'ר שלו, פול היימן, שילמו למגן ובראד מדוקס בשביל שיעבדו עבורם.

המגן הפסיקו את העזרה שלהם לטובת פאנק, כשהם פתחו בפיוד נגד ג'ון סינה, רייבאק ושיימוס במה שהתפתח לקרב באירוע תא ההדחות שהתקיים ב-17 בפברואר ובו המגן יצאו עם ידם על העליונה. יממה לאחר מכן השלושה רשמו את הקרב הראשון שלהם בתוכנית Raw וגברו על רייבאק, שיימוס וכריס ג'ריקו. שיימוס חבר לשורותיהם של המתאבקים רנדי אורטון וביג שואו כדי להילחם נגדם בקרב שלושה נגד שלושה באירוע רסלמניה 29, שהתקיים ב-7 באפריל. קרב זה היה הקרב הראשון של כל חברי המגן במסגרת האירוע הגדול ביותר של השנה, רסלמניה, כמו כן, המגן ניצחו בקרב. לילה לאחר מכן בתוכנית Raw השלושה ניסו לתקוף את אנדרטייקר, אך תקיפתם נבלמה אודות לזוג Hell No. מה שהוביל לקרב שלישיות ב-22 באפריל ובו השילד ניצחו. ב-13 במאי רצף הניצחונות הבלתי מנוצח של המגן נקטע כתוצאה מהפסד בפסילה בקרב הדחות שלושה על שלושה נגד סינה, בריאן וקיין.

באירוע חוקי אקסטרים, שהתקיים ב-19 במאי ריינס ורולינס ניצחו את דניאל בריאן וקיין בקרב זוגות תחת חוקי "טורנדו" (שמאפשרים לכל מתאבק מהזוג להשיג ניצחון) וזכו באליפות הזוגות של ה-WWE. את ההגנה הראשונה שלהם על חגורות האליפות ערכו ב-27 במאי בתוכנית Raw כשהם מנצחים בקרב החוזר את בריאן וקיין. ב-14 ביוני בתוכנית סמאקדאון, המגן הפסידו בקרב שלושה על שלושה נגד בריאן, קיין ורנדי אורטון, כשבריאן מכניס את רולינס. ריינס ורולינס ניצחו את בריאן ואורטון באירוע פייבאק והגנו על תואר הזוגות בהצלחה. ריינס ורולינס יצאו לסדרת הגנות מוצלחות על חגורות האליפות נגד האוסוס במסגרת המופע המקדים לאירוע כסף בבנק ונגד הפריים טיים פליירס (דארן יאנג וטייטוס אוניל) במסגרת האירוע לילה של אלופים. ב-23 בספטמבר ריינס הוצמד לראשונה ברוסטר הראשי במסגרת קרב הדחות של המגן נגד 11 מתאבקים.

בחודש אוגוסט, המגן החלו לעבוד בשביל מנהל התפעול הראשי, טריפל H. ב-14 באוקטובר ריינס ורולינס הפסידו את חגורות האליפות לקודי רודס וגולדאסט בקרב ללא פסילות, לאחר התערבות של ביג שואו. באירוע גיהנום בכלוב שהתקיים ב-27 באוקטובר, ריינס ורולינס כשלו בניסיונם להשיב אליהם את חגורות האליפות. המחלוקת הראשונה בתוך הקבוצה הורגשה בעיקר בין אמברוז לריינס כשאמברוז הוא היחיד שנשאר ללא חגורת אליפות. באירוע סדרת ההישרדות ריינס היה השורד האחרון בקרב ההדחות המסורתי של חמישה נגד חמישה, ריינס הדיח בקרב זה ארבעה מתאבקים מהקבוצה היריבה. לאחר שהפסידו בקרב שלושה על אחד לפאנק באירוע TLC: שולחנות, סולמות וכיסאות, ריינס ניצח את פאנק בקרב יחידים לאחר הפרעה מצידו של אמברוז ב-6 בינואר 2014. ב-26 בינואר ריינס נכנס כמספר 15 באירוע רויאל ראמבל לקרב הרויאל ראמבל המסורתי וקבע שיא הדחות חדש לקרב זה, כשהוא מדיח 12 מתאבקים, כולל את חבריו לקבוצה, אמברוז ורולינס. בקרב זה היה האחרון להישאר בזירה ביחד עם בטיסטה, אך בטיסטה הדיח אותו. לילה לאחר מכן בתוכנית Raw המגן התחרו בקרב נגד דניאל בריאן, שיימוס וג'ון סינה בקרב שבו חברי הקבוצה המנצחת תעפיל לקרב תא ההדחות בעבור אליפות ה-WWE העולמית במשקל כבד. בקרב זה המגן הפסידו כתוצאה מפסילה של משפחת וויאט שהפריעו למהלך הקרב ואף תקפו את סינה, בריאן ושיימוס. המגן חיפשו נקמה נגד משפחת וויאט וקיבלו אותה בקרב ב-24 בפברואר כחלק מהאירוע תא ההדחות, בקרב זה המגן הפסידו.

ברסלמניה 30 המגן התחרו נגד קיין והניו אייג' אאולטוס (בילי גאן ורואד דוג), וניצחו בקרב. לאחר מכן טריפל H הקים לתחייה את קבוצת אבולושן (שכללה בנוסף את בטיסטה ורנדי אורטון) כדי לעצור את המגן. בחודש מאי המגן ניצחו את אבולושן גם באירוע חוקי אקסטרים וגם בפייבאק. יממה לאחר מכן בתוכנית Raw, לאחר שבטיסטה עזב את החברה, טריפל H הפעיל את תוכנית הגיבוי שלו, שכללה את בגידתו של רולינס בחברי קבוצת המגן, מה שהוביל את רולינס לחבור לשורות טריפל H והסמכות הניהולית.

#### העלייה של ריינס לסטטוס של מתאבק ראשי (2014–2015)

לאחר ההתפרקות של המגן בחודש יוני 2014, ריינס החל בקריירת יחידים ובמהרה נכנס אל תמונת האליפות המרכזית ואף היה המתאבק שהשתתף בשני קרבות מרכזיים של אירועי שלם וצפה. כעבור שבועיים בלבד לאחר הבגידה של רולינס, ב-16 ביוני ריינס ניצח בקרב באטל רויאל שהבטיח לו מקום בקרב הסולם של על אליפות ה-WWE העולמית במשקל כבד באירוע כסף בבנק, אך בקרב זה לא הצליח לזכות. ב-20 ביולי באירוע באטלגראונד, ריינס כשל בניסיונו לזכות באליפות, הפעם בקרב מרובע שכלל את קיין, רנדי אורטון והאלוף ג'ון סינה. לילה לאחר מכן בתוכנית Raw ריינס פתח בפיוד נגד רנדי אורטון, מה שהוביל לקרב ביניהם באירוע סאמרסלאם, שהתקיים ב-17 באוגוסט ובו ריינס גבר על אורטון. באותו הזמן חבריו לשעבר לקבוצה, אמברוז ורולינס, היו עסוקים בריב על הבגידה של רולינס, ובחמישה קרבות ביניהם, שבהם רולינס גבר על אמברוז ואף פצע אותו כחלק מהעלילה. מעשיו של רולינס הובילו לקרב בינו לבין ריינס וקרב ביניהם נקבע לאירוע לילה של אלופים, אך ריינס נפצע יום או יומיים לפני האירוע וכתוצאה מכך רולינס הוכתר כמנצח של הקרב.

ריינס חזר להופיע ב-8 בדצמבר כשהוא מקבל את פרס הסלאמי בקטגוריית "מתאבק השנה". באירוע TLC: שולחנות, סולמות וכיסאות, שהתקיים שישה ימים לאחר מכן, ריינס תקף את ביג שואו ורולינס בקרב של רולינס נגד ג'ון סינה, מה שעזר לסינה לנצח. כתוצאה מכך, פיוד נוצר בין ריינס לביג שואו ובו ריינס ניצח את האחרון בכמה פעמים, האחד כתוצאה מספירת חוץ והאחר כתוצאה מפסילה. ב-25 בינואר 2015 במסגרת קרב הרויאל ראמבל, ריינס נכנס כמספר ה-19 וזכה בקרב לאחר שהדיח את שלושת הנותרים בזירה: ביג שואו, קיין ורוסב. ב-2 בפברואר ריינס ספג את הפסדו הראשון בקרבות יחידים במסגרת הרוסטר הראשי כשהוא מנוצח על ידי ביג שואו לאחר הפרעה מצד רולינס. לאחר מכן ריינס הוכרח להגן על הזכות שלו להתחרות על האליפות ברסלמניה נגד דניאל בריאן באירוע פאסטליין ובו ריינס ניצח את בריאן. במהלך הקרב בין ריינס נגד ברוק לסנר על אליפות ה-WWE באירוע רסלמניה 31, סת' רולינס פדה את מזוודת "כסף בבנק" שלו, מה שהפך את הקרב לקרב משולש ובו רולינס הצמיד את ריינס והפך לאלוף ה-WWE העולמי במשקל כבד.

בחודש אפריל ריינס פתח מחדש בפיוד נגד ביג שואו וקרב "מי שעומד אחרון" נקבע ביניהם לאירוע חוקי אקסטרים, ובו ריינס ניצח. ב-17 במאי באירוע פייבאק ריינס שוב כשל לזכות באליפות ה-WWE העולמית במשקל כבד כשהפעם הקרב היה קרב מרובע שכלל את אורטון, אמברוז והאלוף רולינס. ב-14 ביוני באירוע כסף בבנק ריינס נטל חלק בקרב "כסף בבנק" המסורתי, אך לא הצליח לזכות בו, זאת לאחר שבריי וויאט לפתע הופיע ותקף אותו. באירוע באטלגראונד, שנערך ב-17 ביולי וויאט ניצח את ריינס לאחר שלוק הארפר (חבר משפחת וויאט לשעבר) תקף את ריינס. ב-6 באוגוסט בתוכנית סמאקדאון וויאט הסכים לאתגר שהציב בפניו ריינס, שהיה קרב זוגות באירוע סאמרסלאם בין ריינס ואמברוז לבין וויאט והארפר. בקרב זה ריינס הצמיד לניצחון את וויאט ולילה לאחר מכן בתוכנית Raw ניצחו בקרב נוסף בינם בפסילה, זאת לאחר שריינס ואמברוז הותקפו על ידי חברו החדש של וויאט, ברון סטרומן. ב-20 בספטמבר במסגרת האירוע לילה של אלופים ריינס, אמברוז וכריס ג'ריקו הפסידו לוויאט, הארפר וברון סטרומן. הפיוד בין ריינס לבין וויאט נגמר בקרב "גיהנום בכלוב" באירוע גיהנום בכלוב, שהתקיים ב-25 באוקטובר ובו ריינס ניצח.

#### אלוף ה-WWE העולמי במשקל כבד (2015–2016)

רומן ריינס כאלוף ה-WWE, אפריל 2016
ב-26 באוקטובר ריינס ניצח בקרב מרובע את אלברטו דל ריו, דולף זיגלר וקווין אואנס כדי להיות המועמד לתואר אליפות ה-WWE העולמית במשקל כבד. למרות זאת, האלוף סת' רולינס ספג פציעה בברכו והוכרח לוותר על התואר, מה שהוביל לקיום של טורניר שיקבע את האלוף החדש. טריפל H הציע לשחד את ריינס להצטרף אליו ולסמכות הניהולית ובתמורה יבטיח לו את המקום בגמר הטורניר, אך ריינס דחה את ההצעה. בסיבוב הראשון ריינס גבר על ביג שואו, ברבע הגמר על סזארו, בחצי הגמר על אלברטו דל ריו ובגמר שהתקיים באירוע סדרת ההישרדות, פגש את חברו לשעבר לקבוצת המגן, דין אמברוז, ניצח אותו וזכה בפעם הראשונה בקריירה שלו באליפות ה-WWE העולמית במשקל כבד. טריפל H יצא לברך את ריינס, אך ריינס ביצע עליו את מהלך הסיום שלו, ספיר, ולאחר מכן שיימוס פדה את מזוודת "כסף בבנק" שלו על ריינס והצמיד אותו לניצחון, מה שסיים את כהונתו של ריינס כאלוף כעבור חמש דקות בלבד. ב-13 בדצמבר ריינס הפסיד בקרב שולחנות, סולמות וכיסאות באירוע TLC: שולחנות, סולמות וכיסאותלשיימוס ולא הצליח לזכות בחזרה באליפות.

לילה לאחר מכן בתוכנית Raw, מר. מקמהן הבטיח לריינס קרב חוזר על האליפות בתנאי שהקריירה של ריינס תהיה על הכף, בקרב זה הצליח לגבור על הפרעות מצידם של דל ריו ורוסב וזכה בפעם השנייה באליפות ה-WWE העולמית במשקל כבד. ב-4 בינואר 2016 ריינס הגן בהצלחה על האליפות שלו נגד שיימוס, אף על פי שמר. מקמהן שימש כשופט המיוחד של הקרב. ריינס הוכרח להגן על חגורת האליפות שלו בקרב הרויאל ראמבל ב-24 בינואר ובו ריינס נכנס ראשון, הדיח כמה מתאבקים, הותקף על ידי חברי קבוצת "ליגת האומות" והודח סופית על ידי טריפל H שזכה בקרב ובאליפות ה-WWE. באירוע פאסטליין, שנערך ב-22 בפברואר ריינס הצמיד לניצחון את אמברוז בקרב המשולש שכלל בנוסף את ברוק לסנר והיה על המועמדות לתואר האליפות של טריפל H ברסלמניה 32. ברסלמניה ריינס גבר על טריפל H והפך לאלוף ה-WWE העולמי במשקל כבד בפעם השלישית בקריירה. בחודש מרץ 2016 ריינס שינה את סגנון הכניסה שלו לכניסה דרך רמפת הכניסה, במקום שבעבר היה נכנס דרך הקהל (כזכר לכניסתם של קבוצת המגן). ריינס הצליח להגן על האליפות בשני מקרים נגד AJ סטיילס, האחד באירוע פייבאק והאחר באירוע חוקי אקסטרים. מיד לאחר הקרב שלהם באירוע חוקי אקסטרים, שהתקיים ב-22 במאי, ריינס הותקף על ידי סת' רולינס, שחזר ל-WWE לאחר הפציעה שספג. באירוע כסף בבנק, שהתקיים בחודש יוני, ריינס הפסיד לרולינס בקרב על האליפות, מה שסיים תקופת כהונה של 77 ימים בהחזקת התואר. ב-21 ביוני ריינס הושעה ל-30 יום עקב הפרת תוכנית הבריאות של הארגון.

#### זוכה הגראנד סלאם (2016–2018)

רומן ריינס כאלוף ארצות הברית, דצמבר 2016
ב-19 ביולי במהלך הדראפט של הארגון, ריינס הועבר לתוכנית Raw. למרות השעייתו של ריינס, ארגון ה-WWE המשיך לפרסם את ריינס כמתאבק שיהיה בקרב המרכזי של האירוע באטלגראונד בקרב המשולש נגד רולינס ואלוף ה-WWE (דין אמברוז פדה את מזוודת "כסף בבנק" שלו על רולינס) על אליפות ה-WWE, בקרב שבו אמברוז הגן בהצלחה על חגורת האליפות לאחר שהצמיד את ריינס. לילה לאחר מכן בתוכנית Raw ריינס כשל בניסיונו לאתגר את רולינס לקרב באירוע סאמרסלאם על האליפות החדשה של התוכנית, האליפות האוניברסלית, לאחר שהפסיד למתאבק פין באלור, שרשם את הופעת הבכורה שלו ברוסטר הראשי באותו הפרק.

ב-1 באוגוסט ריינס התעמת עם רוסב ושבוע לאחר מכן הפריע לחגיגות החתונה של רוסב ולאנה ואף איתגר את רוסב לקרב על אליפות ארצות הברית, רוסב דחה במהרה את הצבת האתגר, אך הג'נרל מנג'ר של התוכנית, מייק פולי, קבע קרב ביניהם לאירוע סאמרסלאם. באירוע שהתקיים ב-21 באוגוסט, ריינס ורוסב רבו עוד לפני הקרב והקרב הוכרע ללא תוצאה. לאחר שרוסב הפריע לריינס בקרב המועמדות לתואר האליפות האוניברסלית, ריינס ניצח את רוסב באירוע התנגשות של אלופים וזכה באליפות ארצות הברית. באירוע גיהנום בכלוב ריינס הגן בהצלחה על התואר בקרב החוזר ביניהם שסוגו היה "גיהנום בכלוב", מה שגרם לסיום הפיוד ביניהם. ריינס היה אחד מחמשת המשתתפים בקרב ההדחות המסורתי של סדרת ההישרדות כחלק מקבוצת Raw לצד קווין אואנס, כריס ג'ריקו, סת' רולינס וברון סטרומן, קרב שבו קבוצתו הפסידה. ב-28 בנובמבר ריינס איתגר את האלוף האוניברסלי, קווין אואנס, לקרב שלא על האליפות והתנאי היה שאם ריינס ינצח הוא יקבל קרב חוזר להילחם הפעם על התואר. ריינס ניצח בקרב זה מה שהוביל לקרב בין השניים באירוע Roadblock: End of the Line, שהתקיים ב-18 בדצמבר ובו הפסיד כתוצאה מפסילה לאחר הפרעה מצד כריס ג'ריקו, שתקף את אואנס ומנע מריינס לזכות בתואר. ב-9 בינואר 2017 ריינס הפסיד בקרב שניים על אחד נגד ג'ריקו ואואנס, מה שסיים תקופה של 106 ימים כאלוף ארצות הברית.

באירוע רויאל ראמבל נקבע קרב ללא פסילות על האליפות האוניברסלית בין אואנס לבין ריינס, קרב שבו חברו של אואנס, כריס ג'ריקו, היה תלוי בתוך כלוב כרישים מעל הזירה. בקרב זה ריינס הפסיד לאחר שברון סטרומן התערב ותקף את ריינס. יותר מאוחר באותו האירוע, ריינס נכנס כמספר ה-30 והאחרון של קרב הרויאל ראמבל, הדיח את בריי וויאט, כריס ג'ריקו ואנדרטייקר, אך הודח בסופו של דבר על ידי הזוכה של אותה השנה, רנדי אורטון. באירוע פאסטליין, שנערך ב-5 במרץ, ריינס גבר על סטרומן והפך למתאבק הראשון שהצליח להצמיד ולנצח את סטרומן בזמן שהותו ברוסטר הראשי. לילה לאחר מכן בתוכנית Raw ריינס נקרא לזירה על ידי סטרומן, מוזיקת הכניסה של ריינס נוגנה, אך נקטעה ונוגנה במקום מוזיקת הכניסה של אנדרטייקר, סטרומן יצא מהזירה ורומן ריינס הגיעה לעימות נגד אנדרטייקר, אנדרטייקר ביצע את מהלך הצ'וקסלאם על ריינס ויצא מהזירה. באירוע רסלמניה 33 נפגשו השניים לקרב ללא חוקים, ובו ריינס גבר על אנדרטייקר. קרב זה היה הקרב השלישי ברציפות של ריינס כקרב המרכזי של רסלמניה וניצחון זה למעשה הפך את המאזן של אנדרטייקר ל-23 ניצחונות ו-2 הפסדים (המתאבק הראשון שהצליח לעצור את הרצף ולהנחיל לאנדרטייקר הפסד היה ברוק לסנר). לילה לאחר מכן בתוכנית Raw ריינס פתח את התוכנית תחת עשר דקות של קריאות בוז צורמות של הקהל, שמנעו ממנו לדבר, והמילים היחידות שריינס אמר היו "עכשיו זה החצר שלי". לאחר מכן ריינס המשיך ביריבותו נגד סטרומן, שתקף אותו, הכניס אותו לרכב אמבולנס והפך אותו בעודו בתוך הרכב. רומן ריינס נעדר מפעילות כחלק מהעלילה וחזר לזירה ב-30 באפריל באירוע פייבאק לקרב נגד סטרומן, שבו ריינס הפסיד.

ריינס השתתף בקרב המחומש שהיה קרב מועמדות לתואר האליפות האוניברסלית באירוע חוקי אקסטרים, שבנוסף כלל את בריי וויאט, פין באלור, סמואה ג'ו וסת' רולינס, קרב שבו ג'ו ניצח. ב-19 ביוני הציב אתגר לאירוע סאמרסלאם בפני מי שיהיה האלוף האוניברסלי, אך לאחר מכן סטרומן חזר בתוך אמבולנס והפריע למהלך הקרב שלו נגד ג'ו, תקף אותו ואף איתגר אותו לקרב אמבולנס באירוע Great Balls of Fire. ריינס הפסיד בקרב זה, שהתקיים ב-9 ביולי. באירוע סאמרסלאם, שנערך ב-20 באוגוסט, ריינס הוצמד לניצחון על ידי ברוק לסנר בקרב המרובע על האליפות האוניברסלית, שכלל בנוסף את סטרומן וג'ו. לאחר פיוד קצר נגד ג'ון סינה, שאותו ניצח באירוע ללא רחמים ב-24 בספטמבר ובלילה לאחר מכן ב-Raw, ואף תיאר את הניצחונות כניצחונות הגדולים ביותר בקריירה שלו.

בחודש אוקטובר לאחר ריב עם המיז, המיזטראז' (בו דאלאס וקורטיס אקסל), סזארו ושיימוס, כל חברי קבוצת המגן החליטו שהם חוזרים לפעילות והיו אמורים לקחת חלק בקרב חמישה נגד שלושה תחת חוקי קרב "שולחנות, סולמות וכיסאות" באירוע TLC: שולחנות, סולמות וכיסאות, שהתקיים ב-22 באוקטובר, אך אודות למחלה של ריינס, הג'נרל מנג'ר של Raw, קורט אנגל, החליף את ריינס בקרב. באירוע סדרת ההישרדות, שהתקיים ב-19 בנובמבר, המגן ניצחו את קבוצת הניו דיי. לילה לאחר מכן בתוכנית Raw ריינס ניצח את המיז וזכה באליפות הבין-יבשתית, מה שהפך את ריינס להיות אלוף גראנד סלאם (שפירושו: מתאבק שזכה בארבע אליפויות של ארגון אחד). לאחר הזכייה בתואר, ריינס תכנן לתת במה למתאבקים שירצו להתאבק נגדו על התואר כחלק שגרתי מהתוכנית של Raw, במסגרת אתגר זה הצליח להגן על התואר נגד מתאבקים כמו אליאס, ג'ייסון ג'ורדן, סזארו וסמואה ג'ו. ב-22 בינואר 2018 במסגרת הפרק המיוחד לכבוד 25 שנות פעילות ל-Raw, ריינס הפסיד למיז בקרב החוזר ביניהם על התואר, מה שסיים תקופה של 63 ימים כאלוף הבין יבשתי.

#### האלוף האוניברסלי, הלוקמיה והחזרה (2018–2019)

רומן ריינס נגד האלוף האוניברסלי, ברוק לסנר ברסלמניה 34
ריינס התחרה בקרב הרויאל ראמבל המסורתי של האירוע רויאל ראמבל, שהתקיים ב-28 בינואר, נשאר בין שני המתאבקים האחרונים בזירה, אך הודח על ידי שינסקה נקאמורה היפני, שזכה בקרב. לאחר שלא הצליח להשיג בחזרה את האליפות הבין יבשתית מהמיז בקרב החוזר בינם, ריינס גבר על בריי וויאט בקרב העפלה לאירוע "תא ההדחות", שנערך ב-25 בפברואר וקבע את זהות המועמד לתואר האליפות האוניברסלית נגד ברוק לסנר ברסלמניה 34. בקרב תא ההדחות, שהתקיים באירוע זה והכיל לראשונה בתולדות הארגון שבעה מתאבקים ולא שישה, ריינס ניצח. ב-12 במרץ ריינס הושעה לאחר שהתבטא באופן לא ראוי (השעיה על פי העלילה). שבוע לאחר מכן נעצר על פי העלילה על ידי שירות המרשלים של ארצות הברית, נאזק על ידם באזיקים ואף תקף אותם, לפתע מוזיקת הכניסה של לסנר נוגנה והאחרון תקף את ריינס שניסה להגן על עצמו בסיטואציה המורכבת, אך ללא הצלחה. באירוע רסלמניה 34, שהתקיים ב-8 באפריל, ריינס כשל בניסיונו לזכות בתואר האליפות האוניברסלית לאחר שספג שישה ממהלכי הסיום של לסנר, ה-F5, קרב שבו החל לדמם לקראת סופו. לילה לאחר מכן בתוכנית Raw החל לדבר על הקרב נגד לסנר, אך בשלב מסוים נקטע על ידי המתאבק סמואה ג'ו, שלא הופיע בתוכנית זמן רב. ג'ו קרא לריינס כישלון עקב ההפסד שלו ללסנר ברסלמניה ועל ההפסד העתידי שלו בקרב הנוסף בינו לבין לסנר על התואר שיתקיים באירוע הרויאל ראמבל הגדול ביותר, ואמר שיחכה לו לאחר מכן ויפגוש אותו לקרב באירוע באקלאש, שייערך ב-6 במאי. באירוע הרויאל ראמבל הגדול ביותר, שהתקיים ב-27 באפריל, ריינס הפסיד ללסנר בקרב כלוב על האליפות, כשסיום הקרב התנהל כך שריינס ביצע על לסנר את מהלך הספיר על דופן הזירה וכתוצאה מכך צד הכלוב התפרק ולסנר הוא זה שנגע ראשון ברצפה וכתוצאה מכך שמר על תואר האליפות האוניברסלית. ב-30 באפריל ריינס ביחד עם בובי לאשלי וברון סטרומן ניצחו בקרב שלושה על שלושה את סמי זיין, קווין אואנס וג'ינדר מהאל. באירוע באקלאש, רומן ריינס גבר על סמואה ג'ו לאחר שביצע את מהלך הסיום שלו, ה"ספיר". לילה לאחר מכן בתוכנית Raw, ריינס השתתף בקרב משולש שכלל את פין באלור וסמי זיין אשר שימש כקרב העפלה לקרב הסולם "כסף בבנק", שיתקיים באירוע כסף בבנק, בקרב המשולש באלור ניצח והעפיל לקרב הסולם. שבוע לאחר מכן בתוכנית Raw, שהתקיימה בלונדון, אנגליה, ריינס התלונן בפני קורט אנגל שיש קונספירציה נגדו וזאת לאחר שבקרב המשולש הוא הפסיד בגלל התערבות של ג'ינדר מהאל. כנקמה, ריינס תקף את ג'ינדר פעמיים באותו הערב ומנע ממהאל להיות חלק מהקרב המרכזי של התוכנית, שהיה קרב העפלה משולש שנקבע לו נגד בובי לאשלי ואליאס על מקום בקרב "כסף בבנק". ב-21 במאי ריינס וסת' רולינס ניצחו בקרב זוגות את קווין אואנס וג'ינדר מהאל. ב-4 ביוני, ריינס ורולינס הפסידו בקרב זוגות לאליאס וג'ינדר מהאל. באירוע כסף בבנק, שנערך ב-17 ביוני, רומן ריינס גבר על ג'ינדר מהאל. לילה לאחר מכן בתוכנית Raw, ריינס שיתף פעולה עם בובי לאשלי וביחד הם ניצחו את הריבייבל (דאש ויילדר וסקוט דוסון). שבוע לאחר מכן, קורט אנגל הכריז על קיומו של קרב בין ריינס לבין לאשלי באירוע חוקי אקסטרים שייערך בחודש יולי. באותו הערב, ריינס ולאשלי נוצחו בקרב זוגות על ידי הריבייבל. ב-2 ביולי ריינס התאבק בשני קרבות זוגות שונים, האחד ביחד עם סת' רולינס כשהם ניצחו כתוצאה מפסילה את דולף זיגלר ודרו מקנטייר, והאחר ביחד עם בובי לאשלי כשהם ניצחו כתוצאה מפסילה את הריבייבל. באירוע חוקי אקסטרים, שנערך ב-15 ביולי, ריינס נוצח על ידי לאשלי. לילה לאחר מכן, רומן ריינס התחרה בקרב משולש נגד פין באלור ודרו מקינטייר, קרב זה קבע את זהות המתאבק שיוכל להעפיל לקרב יחידים בשבוע לאחר מכן שבו יהיה למנצח את הזכות לאתגר את ברוק לסנר לקרב על האליפות האוניברסלית, בקרב זה רומן ריינס ניצח וב-23 ביולי יפגוש את המנצח בקרב המשולש השני שהתקיים, בובי לאשלי, לקרב שבו המנצח יהיה המועמד לאליפות האוניברסלית באירוע סאמרסלאם. בקרב המרכזי של התוכנית של ה-23 ביולי, ריינס גבר על לאשלי ולכן הפך למועמד לתואר האליפות האוניברסלית נגד האלוף, ברוק לסנר, באירוע סאמרסלאם. ב-6 באוגוסט, ריינס ניצח את ברון קורבין. באירוע סאמרסלאם, שנערך ב-19 באוגוסט, ריינס ניצח את לסנר וזכה בהאליפות האוניברסלית, ובכך הפך למתאבק השני (לאחר לסנר) שבקריירה שלו החזיק באליפות זו ובאליפות ה-WWE. יממה לאחר מכן בתוכנית Raw, ריינס הגן על האליפות האוניברסלית נגד פין באלור ועשה זאת בהצלחה. לאחר הקרב, ברון סטרומן תכנן לפדות את מזוודת "כסף בבנק" שלו, אך עוד לפני שהצליח לעשות זאת, חברי קבוצת המגן (דין אמברוז וסת' רולינס) נחלצו לעזרתו של ריינס ומנעו מסטרומן את הפדייה, לאחר מכן השלושה עמדו מעל סטרומן וביצעו את התנועה המזוהה של הקבוצה, מה שלכאורה גרם לחזרת הקבוצה. בשבוע לאחר מכן במסגרת הקרב המרכזי של הערב, ריינס הצטוות לסטרומן בקרב זוגות נגד דולף זיגלר ודרו מקינטייר, שבו תוצאתו הייתה פסילה כתוצאה מתקיפה בלתי פוסקת של זיגלר ומקינטייר. לאחר הקרב, סטרומן עזר לאחרונים להכות את ריינס, ואת אמברוז ורולינס שבאו לעזרת ריינס. עקב תקיפה זו, נקבע קרב בין סטרומן, זיגלר ומקינטייר לחברי קבוצת "המגן" באירוע סופר שואו-דאון. באירוע גיהנום בכלוב, שנערך ב-16 בספטמבר, ריינס וסטרומן התחרו אחד נגד השני. קרב זה היה קרב גיהנום בכלוב, כשמיק פולי שימש כשופט המיוחד. הקרב נגמר ללא הכרעה, לאחר שברוק לסנר חזר, תקף את שניהם ולכן השופט (שהחליף את מיק פולי בפסיקה זו בשל תקיפתו של המנג'ר, פול היימן) קבע שהשניים לא יכולים להמשיך בקרב. ב-24 בספטמבר, קבוצת ה"מגן" ניצחה את ברון קורבין ו-The Authors of Pain (אקאם ורזאר). שבוע לאחר מכן, ריינס גבר על דולף זיגלר בקרב שאינו היה על התואר. באירוע סופר שואו-דאון, שנערך ב-6 באוקטובר, שלישיית "המגן" ניצחה את סטרומן, זיגלר ומקינטייר. יומיים לאחר מכן בקרב המרכזי של התוכנית Raw, חברי קבוצת "המגן" הפסידו לאותם סטרומן, זיגלר ומקינטייר. שבוע לאחר מכן, "המגן" ניצחו שוב את סטרומן, זיגלר ומקינטייר.

ב-22 באוקטובר 2018, כחודשיים לאחר שזכה בחגורת האליפות, הודיע ריינס כי בשל מחלת הלוקמיה איתה הוא מתמודד משנת 2008 הוא נאלץ לוותר על חגורת האליפות ולצאת מזירת ההיאבקות, אך הוסיף כי אין זו הודעה על פרישה, וכי הוא מקווה שיוכל בעתיד לשוב לזירה.

ב-25 בפברואר 2019, ריינס חזר והופיע בתוכנית Raw. הוא ציין שמחלתו בנסיגה, ושהוא חוזר להיות חלק פעיל מהארגון. באירוע פאסטליין, שנערך ב-10 במרץ, ריינס רשם את קרב חזרתו לזירה כששלישיית "המגן" רשמה איחוד מוצלח בניצחון על ברון קורבין, בובי לאשלי ודרו מקינטייר. באירוע רסלמניה 35, שנערך ב-7 באפריל, ריינס ניצח את דרו מקינטייר.

#### סמאקדאון (2019–היום)

ריינס, מאי 2019
ב-16 באפריל, ריינס הועבר לתוכנית סמאקדאון כחלק מהסופרסטאר שייק-אפ. הוא קטע את הצגת אליאס כרכישה הגדולה ביותר בהיסטוריה של סמאקדאון על ידי יושב ראש הארגון, וינס מקמהן, כשערך את הופעת הבכורה שלו בתוכנית, ולאחר מכן תקף את אליאס ואת מקמהן. שבוע לאחר מכן, הבן של וינס, שיין מקמהן, קרא לריינס לזירה כדי לנקום בו על מעשיו, אך עוד לפני שהאחרון הגיע לזירה, אליאס תקף אותו מאחור, ולאחר מכן אליאס ושיין תקפו את ריינס יחדיו. יותר מאוחר באותו הערב, אליאס איתגר את ריינס לקרב יחידים באירוע כסף בבנק, אתגר שנענה בחיוב על ידי ריינס בהמשך התוכנית. באירוע The Shield's Final Chapter, שנערך ב-21 באפריל, קבוצת "המגן" ניצחה את ברון קורבין, בובי לאשלי ודרו מקינטייר, במה שהוגדר כקרב האחרון של קבוצת "המגן" ביחד וגם כקרב האחרון של דין אמברוז ב-WWE. ב-30 באפריל, ריינס ניצח את The B-Team (בו דאלאס וקורטיס אקסל) בקרב האנדיקאפ 2 נגד 1. ב-6 במאי, ריינס ניצח את דרו מקינטייר כתוצאה מפסילה בשל התערבות של שיין מקמהן ואליאס. ב-13 במאי בתוכנית Raw, ריינס והמיז ניצחו בקרב זוגות את בובי לאשלי ואליאס כתוצאה מפסילה. לילה לאחר מכן בתוכנית סמאקדאון, רומן ריינס והאוסוס הפסידו בקרב האנדיקאפ 4 נגד 3 לאליאס, דניאל בריאן, רואן ושיין מקמהן. באירוע כסף בבנק, שנערך ב-19 במאי, ריינס גבר על אליאס בקרב שנמשך כעשר שניות. יומיים לאחר מכן בתוכנית סמאקדאון, ריינס ניצח פעם נוספת את אליאס. ב-28 במאי, ריינס ו-R-טרות' ניצחו בקרב זוגות את דרו מקינטייר ואליאס. ב-3 ביוני בתוכנית Raw, ריינס והאוסוס הפסידו בקרב שלושה נגד שלושה לדרו מקינטייר והריבייבל (דאש ויילדר וסקוט דוסון). באירוע סופר שואודאון, שנערך ב-7 ביוני, ריינס הפסיד לשיין מקמהן. באירוע סטומפינג גראונדס, שנערך ב-23 ביוני, ריינס ניצח את דרו מקינטייר. ב-8 ביולי בתוכנית Raw, ריינס ומתאבק מסתורי בעל מסיכה בשם גארי גארבוט (שלאחר מכן התגלה כסדריק אלכסנדר) הפסידו בקרב זוגות לדרו מקינטייר ושיין מקמהן. לילה לאחר מכן בתוכנית סמאקדאון, ריינס גבר על דולף זיגלר. באירוע חוקי אקסטרים, שנערך ב-14 ביולי, ריינס ואנדרטייקר ניצחו את דרו מקינטייר ושיין מקמהן בקרב זוגות ללא חוקים. ב-22 ביולי במסגרת פרק האיחוד של התוכנית Raw, ריינס גבר על סמואה ג'ו. ב-30 ביולי בתוכנית סמאקדאון, ריינס הותקף על ידי דמות מסתורית, בזמן שעשה את דרכו אל עמדת הראיונות בשל נפילת ציוד על גופו. ב-5 באוגוסט בתוכנית Raw, סמואה ג'ו דרש מריינס התנצלות על כך שהאשים אותו בלקיחת חלק באירוע התקיפה; מנגד, כשג'ו עשה את דרכו אל מגרש החניה להתעמת עם ריינס, האחרון הותקף על ידי מכונית נוסעת אשר דהרה אל עבר כיוונו של ריינס. לילה לאחר מכן בתוכנית סמאקדאון, ריינס ניגש לבאדי מרפי, כשהבין שהוא היה נוכח במקום אירוע הדריסה. ריינס הכה את מרפי עד שהוציא ממנו תשובה בנוגע למי תקף אותו; מרפי אמר שהוא ראה את רואן במקום האירוע כאחראי לביצוע התקיפה. ב-13 באוגוסט בתוכנית סמאקדאון, ריינס ניצח את באדי מרפי. באותו הערב, דניאל בריאן ורואן חשפו את התוקף המסתורי כבן אדם הדומה לרואן. ב-19 באוגוסט בתוכנית Raw, ריינס ניצח את דולף זיגלר. ב-27 באוגוסט בתוכנית סמאקדאון, ריינס השיג צילומי אבטחה ברורים יותר ובהם היה ניתן לראות בבירור את רואן, שדחף את הציוד על ריינס. זה הוביל לכך שבריאן ורואן התפצלו, מפני שרואן שיקר לו, בנוסף לקביעת קרב בין ריינס לרואן באירוע התנגשות של אלופים. באירוע זה, שנערך ב-15 בספטמבר, ריינס הפסיד לאריק רואן בקרב ללא פסילות שהתקיים ביניהם, ובו לוק הארפר ביצע את חזרתו לארגון ועזר לחברו, אריק רואן, בהשגת הניצחון. ב-4 באוקטובר בתוכנית הבכורה של סמאקדאון בשידור ישיר ברשת פוקס, ריינס גבר על אריק רואן בקרב חוטבי עצים. באירוע גיהנום בכלוב, שנערך ב-6 באוקטובר, ריינס ודניאל בריאן ניצחו בקרב טורנדו זוגות את אריק רואן ולוק הארפר. ב-18 באוקטובר, ריינס ודניאל בריאן ניצחו בקרב זוגות את המלך קורבין ושינסקה נקאמורה. שבוע לאחר מכן, ריינס, עלי ושורטי ג'י ניצחו בקרב שלושה נגד שלושה את סזארו, המלך קורבין ושינסקה נקאמורה. באירוע היהלום שבכתר, שנערך ב-31 באוקטובר, ריינס שימש כקפטן קבוצתו של האלק הוגאן לצד רוסב, ריקושט, עלי ושורטי ג'י וביחד הם ניצחו את קבוצתו של ריק פלייר (רנדי אורטון, המלך קורבין, שינסקה נקאמורה, בובי לאשלי ודרו מקינטייר). ב-8 בנובמבר, ריינס הפסיד בקרב יחידים למלך קורבין. ב-22 בנובמבר, ריינס, מוסטפא עלי ושורטי ג'י הפסידו בקרב שלושה נגד שלושה למלך קורבין, דולף זיגלר ורוברט רוד. באירוע סדרת ההישרדות, שנערך ב-24 בנובמבר, קבוצת סמאקדאון (ריינס, מוסטפא עלי, ברון סטרומן, המלך קורבין ושורטי ג'י) ניצחה את קבוצת Raw (סת' רולינס, רנדי אורטון, קווין אואנס, ריקושט ודרו מקינטייר) וקבוצת NXT (תומאסו צ'אמפה, קית' לי, מאט רידל, דמיאן פריסט ווולטר) בקרב הדחות גברים משולש, כשריינס היה השורד האחרון בקרב. ב-29 בנובמבר, ריינס ניצח את רוברט רוד. שבוע לאחר מכן, ריינס ניצח את דולף זיגלר, כשלאחר הקרב הוא הותקף על ידי זיגלר וברון קורבין, נאזק לעמוד הזירה ואף הושלכו על פניו קופסאות שימורים של אוכל לכלבים (עקב כינויו). באירוע TLC: שולחנות, סולמות וכיסאות, שנערך ב-15 בדצמבר, ריינס הפסיד למלך קורבין בקרב TLC. ב-17 בינואר 2020, ריינס ניצח את רוברט רוד בקרב שולחנות, מה שאיפשר לו לבחור את התניית הקרב בינו לבין קורבין באירוע הרויאל ראמבל; ריינס בחר בקרב ספירות בכל מקום. שבוע לאחר מכן, ריינס והאוסוס ניצחו בקרב שלושה נגד שלושה את המלך קורבין, דולף זיגלר ורוברט רוד. בקרב הראשון של אירוע הרויאל ראמבל, שנערך ב-26 בינואר, ריינס ניצח את קורבין בקרב ספירות בכל מקום. הוא אף התחרה בקרב הרויאל ראמבל המסורתי, כשנכנס לקרב כמספר ה-26, הספיק להדיח את דולף זיגלר ואדג', אך הודח אחרון על ידי המנצח בקרב, דרו מקינטייר. חמישה ימים לאחר מכן בתוכנית סמאקדאון, ריינס והאוסוס ניצחו פעם נוספת את המלך קורבין, דולף זיגלר ורוברט רוד, כשהפעם על המפסיד בקרב היה להיות מכוסה באוכל כלבים. ב-14 בפברואר, ריינס ודניאל בריאן ניצחו בקרב זוגות את ג'ון מוריסון והמיז. באירוע סופר שואודאון, שנערך ב-27 בפברואר, ריינס רשם ניצחון נוסף על המלך קורבין, הפעם במסגרת קרב כלוב. לילה לאחר מכן בתוכנית סמאקדאון, גולדברג פתח את התוכנית, כשהציב אתגר פתוח על התואר שלו בעזרת אמירת הביטוי הקבוע שלו, "מי הבא?" (באנגלית: "?Who's next"). ריינס קטע אותו, הגיע לזירה עד למצב שבו השניים נקלעו לקרב מבטים ביניהם. האחרון נענה לאתגר של גולדברג בחיוב וכתוצאה מכך הקרב ביניהם נקבע לאירוע רסלמניה 36. ביצע את חזרתו לארגון לאחר חמישה חודשי היעדרות באירוע סאמרסלאם, שנערך ב-23 באוגוסט, כשתקף את ברון סטרומן ו"השד" בריי וויאט, לאחר שהאחרון ניצח את סטרומן וזכה באליפות האוניברסלית. בפרק העוקב של התוכנית סמאקדאון, ריינס נצפה לצד המנג'ר, פול היימן. באירוע פייבאק, שנערך ב-30 באוגוסט, ריינס ניצח את השניים בקרב ללא חוקים משולש וכתוצאה מכך זכה באליפות האוניברסלית בפעם השנייה בקריירה שלו; הגישה החדשה שלו ביססה את דמותו של ריינס כדמות הרעה. באירוע התנגשות של אלופים, שנערך ב-27 בספטמבר, ריינס הגן בהצלחה על התואר מול בן דודו, ג'יי אוסו. הוא ניצח את ג'יי אוסו ושמר על התואר פעם נוספת, הפעם במסגרת קרב גיהנום בכלוב "אני נכנע" באירוע גיהנום בכלוב, שנערך ב-25 באוקטובר. בין שתי הגנותיו על התואר נגד ג'יי אוסו, הוא הגן בהצלחה על התואר מול ברון סטרומן ב-16 באוקטובר בפרק של התוכנית סמאקדאון. באירוע סדרת ההישרדות, שנערך ב-22 בנובמבר, ריינס ניצח את אלוף ה-WWE, דרו מקינטייר, בקרב אלוף נגד אלוף. באירוע TLC: שולחנות, סולמות וכיסאות, שנערך ב-20 בדצמבר, ריינס הגן בהצלחה על תוארו נגד קווין אואנס במסגרת קרב TLC. חמישה ימים לאחר מכן, השניים התמודדו פעם נוספת על התואר, הפעם בקרב כלוב, שגם בו ריינס יצא עם ידו על העליונה. באירוע תא ההדחות, שנערך ב-21 בפברואר 2021, ריינס ניצח את דניאל בריאן וכתוצאה מכך שמר על תוארו. באירוע פאסטליין, שנערך ב-21 במרץ, ריינס הגן בהצלחה על תוארו מול דניאל בריאן בקרב שבו אדג' שימש כאוכף החוקים המיוחד. ב-30 באפריל, ריינס הגן בהצלחה על האליפות פעם נוספת מול דניאל בריאן, כשהפעם ההתניה שנקבעה מראש הייתה שבמידה שבריאן יפסיד, הוא יעזוב את סמאקדאון לצמיתות. ב-18 ביוני בפרק של התוכנית *סמאקדאון*, ריינס שמר על התואר מול ריי מיסטריו בקרב גיהנום בכלוב. באירוע כסף בבנק, שנערך ב-18 ביולי, ריינס הגן בהצלחה על התואר מול אדג'. באירוע סאמרסלאם, שנערך ב-21 באוגוסט, ריינס ניצח את ג'ון סינה ושמר על תוארו בהצלחה. ב-3 בספטמבר, ריינס הגן בהצלחה על תוארו מול פין באלור כתוצאה מהכנעה עקב מהלך חניקת הגיליוטינה. ב-20 בספטמבר בפרק של התוכנית *Raw*, ריינס ניצח את בובי לאשלי ואלוף ה-WWE, ביג אי בקרב משולש, שאינו היה על אף אחת מחגורות האליפות. באירוע חוקי אקסטרים, שנערך ב-26 בספטמבר, הוא רשם הגנה מוצלחת נוספת על תוארו, שוב מול אותו באלור, הפעם בדמות "הדמון" של האחרון. באירוע היהלום שבכתר, שנערך ב-21 באוקטובר, ריינס ניצח את ברוק לסנר ושמר על תוארו. ב-3 בדצמבר בפרק של התוכנית *סמאקדאון*, ריינס שמר על תוארו לאחר ניצחון זריז על סמי זיין. באירוע תא ההדחות, שנערך ב-19 בפברואר 2022, ריינס שמר על התואר לאחר ניצחון על גולדברג. בלילה השני של רסלמניה 38, שנערך ב-3 באפריל, ריינס ניצח את ברוק לסנר בצעד שאיחד את אליפויות העולם, שעתה הוכרה תחת השם אליפות ה-WWE האוניברסלית הבלתי מעורערת. באירוע רסלמניה באקלאש, שנערך ב-8 במאי, ריינס והאוסוס ניצחו את דרו מקינטייר ו-RK-Bro (רנדי אורטון ורידל) בקרב שלושה נגד שלושה. ב-17 ביוני, ריינס הגן בהצלחה על אליפות ה-WWE האוניברסלית הבלתי מעורערת מול רידל. באירוע Clash at the Castle, שנערך ב-3 בספטמבר, ריינס רשם הגנה נוספת מוצלחת על התואר, הפעם מול דרו מקינטייר.

חיים אישיים
-----------

ריינס הוא חצי סמואני וחצי איטלקי. גם אביו, סיקה אנואי, וגם אחיו, רוזי, שנפטר ב-17 באפריל 2017 היו מתאבקים מקצוענים. כחלק ממשפחת אנואי, הוא הבן דוד של המתאבקים יוקוזונה, ריקישי, אומאגה וטונגה קיד.

ריינס נישא לגלינה ג'ואל בקר בדצמבר 2014. יש לו חמישה ילדים, בת בשם ג'ואל, תאומים שנולדו בשנת 2016 ועוד תאומים שנולדו בשנת 2020.

ריינס בעל תואר ראשון בניהול מהמכון הטכנולוגי של ג'ורג'יה.

ריינס מחשיב את המתאבק הקנדי, ברט הארט כגיבור הילדות שלו.

ריינס חולה בלוקמיה משנת 2008.

אליפויות והישגים
----------------

* **הישגים בארגון ההיאבקות Florida Championship Wrestling - FCW**
	+ אליפות הזוגות של FCW (פעם אחת)  - עם מייק דלטון
* **הישגים במגזין ההיאבקות Pro Wrestling Illustrated - PWI**
	+ PWI דירג אותו במקום ה-1 מתוך 500 המתאבקים הטובים ביותר לשנת 2016
	+ המתאבק השנוא של השנה (2016)
	+ המתאבק בעל השיפור הגדול ביותר של השנה (2015)
	+ זוג השנה (2013)  - עם סת' רולינס
* **הישגים במגזין הספורט Sports Illustrated**
	+ דורג במקום ה-9 מתוך 10 המתאבקים הטובים ביותר של השנה (2020)
* **הישגים במגזין ההיאבקות Wrestling Observer Newsletter - WON**
	+ המתאבק בעל השיפור הגדול ביותר של השנה (2013)
	+ המתאבק הכי אוברייטד של השנה (2016)
	+ זוג השנה (2013)  - עם סת' רולינס
* **הישגים בארגון ההיאבקות World Wrestling Entertainment - WWE**
	+ אליפות ה-WWE העולמית במשקל כבד (ארבע פעמים)
	+ האליפות האוניברסלית (פעמיים)
	+ האליפות הבין-יבשתית (פעם אחת)
	+ אליפות ארצות הברית (פעם אחת)
	+ אליפות הזוגות של ה-WWE (פעם אחת)  - עם סת' רולינס
	+ אלוף הטריפל קראון ה-28
	+ אלוף הגראנד סלאם התשיעי (לפי הפורמט הנוכחי, בכללי מקום 17)
	+ זוכה הרויאל ראמבל (2015)
	+ פרסי הסלאמי (7 פעמים)
		- פריצת השנה (2013)  - עם דין אמברוז וסת' רולינס כקבוצת "המגן"
		- רגע האקסטרים של השנה (2015)
		- קבוצת השנה (2013, 2014)  - עם דין אמברוז וסת' רולינס כקבוצת "המגן"
		- מתאבק השנה (2014)
		- האשטאג השנה (2013)  - #BelieveInTheShield עם דין אמברוז וסת' רולינס כקבוצת "המגן"
		- "איזה מהלך" של השנה (2013)  - ספיר

קישורים חיצוניים
----------------

ויקישיתוף מדיה וקבצים בנושא **רומן ריינס** בוויקישיתוף
* רומן ריינס, ברשת החברתית פייסבוק
* רומן ריינס, ברשת החברתית אקס (טוויטר)
* רומן ריינס, ברשת החברתית אינסטגרם
* רומן ריינס, באתר WWE.com להיאבקות מקצועית
* רומן ריינס, באתר Online World of Wrestling

הערות שוליים
------------

1. ↑  רומן ריינס עובר ניתוח
2. ↑  רומן ריינס מושעה לתקופה של חודש עקב הפרת תוכנית הבריאות של הארגון
3. ↑  אלוף ה-WWE חשף: "אני חולה סרטן", באתר ynet, 23 באוקטובר 2018
4. ↑  דרמה בעולם ה-WWE: כוכב העל רומן ריינס הודיע שהוא חולה בלוקמיה, באתר וואלה!‏, 23 באוקטובר 2018
5. ↑  "אלוף ה-WWE הדהים: "אני חולה בלוקמיה" | ישראל היום". *ישראל היום*. נבדק ב-2018-10-24.
6. ↑  WWE: רומן ריינס הודיע שהוא חוזר לזירה, באתר ynet, 26 בפברואר 2019
7. ↑  כוכב ואלוף ה-WWE הודיע: חליתי שוב בסרטן, באתר ONE‏, 23 באוקטובר 2018

| אלופי ה-WWE |
| --- |
| 1960 | באדי רוג'רס • ברונו סמרטינו |  |
| 1970 | איוון קולוף • פדרו מוראלס • סטן סטייזיאק • סופרסטאר בילי גרהאם • בוב בקלנד |
| 1980 | שייח' הברזל • האלק הוגאן • אנדרה הענק • רנדי סאבאג' |
| 1990 | אולטימייט ווריור • הסמל סלוטר • אנדרטייקר • ריק פלייר • ברט הארט • יוקוזונה • דיזל • שון מייקלס • סייקו סיד • "סטון קולד" סטיב אוסטין • קיין • הרוק • מנקיינד • טריפל H • וינס מקמהן • ביג שואו |
| 2000 | קורט אנגל • כריס ג'ריקו • ברוק לסנר • אדי גררו • JBL • ג'ון סינה • אדג' • רוב ואן דאם • רנדי אורטון • ג'ף הארדי • בטיסטה • שיימוס |
| 2010 | המיז • סי. אם. פאנק • ריי מיסטריו • אלברטו דל ריו • דניאל בריאן • סת' רולינס • רומן ריינס (נוכחי) • דין אמברוז • AJ סטיילס • בריי וויאט • ג'ינדר מהאל • קופי קינגסטון |
| 2020 | דרו מקינטייר • בובי לאשלי • ביג אי |

| האלופים האוניברסליים של ה-WWE |
| --- |
| 

|  |
| --- |
| פין באלור • קווין אואנס • גולדברג • ברוק לסנר • רומן ריינס (נוכחי) • סת' רולינס • "השד" בריי וויאט • ברון סטרומן |

 |

| אלופי ארצות הברית של ה-WWE |
| --- |
| MACW/JCP(1975–1988) | הארלי רייס • ג'וני ולנטיין • טרי פאנק • פול ג'ונס • בלאקג'ק מאליגן • בובו ברזיל • ריק פלייר • ריקי סטימבוט • מר. היאבקות • ג'ימי סנוקה • רודי פייפר • וואהו מקדניאל • הסמל סלוטר • גרג ולנטיין • דיק סלייטר • מגנום T.A. • טולי בלאנשארד • ניקיטה קולוף • לקס לוגר • דאסטי רודס • בארי וינדהאם |
| WCW(1988–2001) | מייקל הייז • סטן הנסן • סטינג • ריק רוד • גולדאסט • סטיב אוסטין • ג'ים דאגן • ביג ואן ויידר • קנסוקה ססאקי • וואן מאן גאנג • קונאן • אדי גררו • דין מלנקו • ג'ף ג'ארט • סטיב מקמייקל • קורט הניג • דיאמונד דאלאס פייג' • רייבן • גולדברג • ברט הארט • סקוט הול • סקוט סטיינר • דייוויד פלייר • כריס בנואה • סייקו סיד • לאנס סטורם • ביל דמוט • שין דאגלס • ריק סטיינר • בוקר טי |
| WWF/E(2001, 2003–היום) | בוקר טי • כריס קניון • טאג'ירי • ריינו • קורט אנגל • אדג' • אדי גררו • ביג שואו • ג'ון סינה • קרליטו קריביאן קול • אורלנדו ג'ורדן • כריס בנואה • ג'ון "בראדשו" לייפילד • בובי לאשלי • פינלי • מר קנדי • מונטל וונטביוס פורטר • מאט הארדי • שלטון בנג'מין • קופי קינגסטון • המיז • ברט הארט • R-טרות' • דניאל בריאן • שיימוס • דולף זיגלר • זאק ריידר • ג'ק סוואגר • סנטינו מארלה • אנטוניו סזארו • דין אמברוז • רוסב • סת' רולינס • אלברטו דל ריו • קאליסטו • רומן ריינס • כריס ג'ריקו • קווין אואנס • AJ סטיילס • ברון קורבין • בובי רוד • רנדי אורטון • ג'ינדר מהאל • ג'ף הארדי • שינסקה נקאמורה • סמואה ג'ו • ריי מיסטריו • ריקושט • אנדרדה • אפולו קרוז • רידל • דמיאן פריסט • פין באלור • ת'יאורי/אוסטין ת'יאורי • לוגאן פול (נוכחי) |

| מחזיקי האליפות הבין-יבשתית של ה-WWE |
| --- |
| 1970 | פאט פטרסון |
| 1980 | קן פאטרה • פדרו מוראלס • דון מוראקו • טיטו סנטנה • גרג ולנטיין • רנדי סאבאג' • ריקי סטימבוט • הונקי טונק מן • אולטימייט ווריור • ריק רוד |
| 1990 | מיסטר פרפקט • טקסס טורנדו • ברט הארט • המאונטי • רודי פייפר • בריטיש בולדוג • שון מייקלס • מרטי ג'נטי • רייזר רמון • דיזל • ג'ף ג'ארט • דין דאגלס • גולדאסט • אחמד ג'ונסון • מארק מרו • האנטר הרסט הלמסלי/טריפל H • רוקי מאיביה/הרוק • אואן הארט • "סטון קולד" סטיב אוסטין • קן שמרוק • ואל וינס • רוד דוג • גודפאדר • אדג' • דילו בראון • צ'יינה • כריס ג'ריקו |
| 2000 | קורט אנגל • כריס בנואה • ריקישי • אדי גררו • בילי גאן • ג'ף הארדי • קיין • אלברט • לאנס סטורם • כריסטיאן • טסט • ויליאם ריגל • רוב ואן דאם • בוקר טי • רנדי אורטון • שלטון בנג'מין • קרליטו • ריק פלייר • ג'וני נייטרו/ג'ון מוריסון • אומאגה • סנטינו מארלה • קופי קינגסטון • סי. אם. פאנק • JBL • ריי מיסטריו • דרו מקינטייר |
| 2010 | דולף זיגלר • וייד בארט/באד ניוז בארט • איזיקיאל ג'קסון • קודי רודס • ביג שואו • המיז • קורטיס אקסל • ביג אי לנגסטון/ביג אי • לוק הארפר • דניאל בריאן • רייבק • קווין אואנס • דין אמברוז • זאק ריידר • רומן ריינס • סת' רולינס • בובי לאשלי • פין באלור • שינסקה נקאמורה |
| 2020 | ברון סטרומן • סמי זיין • AJ סטיילס • אפולו קרוז • ריקושט • גונתר (נוכחי) |

| אלופי הזוגות של Raw |
| --- |
| 2000 | כריס בנואה וקורט אנגל • אדג' וריי מיסטריו • לוס גררוס (צ'אבו גררו ואדי גררו) • Team Angle/The World's Greatest Tag Team (צ'ארלי האס ושלטון בנג'מין) • אדי גררו וטאג'ירי • האחים באשהם (דני באשהם ודאג באשהם) • ריקישי וסקוטי 2 הוטי • צ'ארלי האס וריקו • הדאדלי בויז (באבא ריי דאדלי ודי-בון דאדלי) • בילי קידמן ופול לונדון • קנזו סוזוקי ורנה דופרי • ריי מיסטריו ורוב ואן דאם • אדי גררו וריי מיסטריו • MNM (ג'ואי מרקורי וג'וני נייטרו) • הלגיון אוף דום (אנימל והיינדרייך) • בטיסטה וריי מיסטריו • פול לונדון ובריאן קנדריק • דיוס ודומינו • מאט הארדי ומונטל וונטביוס פורטר • ג'ון מוריסון והמיז • קורט הוקינס וזאק ריידר • הקולונס (קרליטו ופרימו) • אדג' וכריס ג'ריקו • ג'רי-שואו (ביג שואו וכריס ג'ריקו) • D-Generation X (שון מייקלס וטריפל H) |
| 2010 | שואומיז (ביג שואו והמיז) • שושלת הארט (דייבי הארת' סמית וטייסון קיד) • קודי רודס ודרו מקינטייר • הנקסוס (דייוויד אוטונגה וג'ון סינה) • הנקסוס/The Corre (הית' סלייטר וג'סטין גבריאל) • סנטינו מארלה וולדימיר קוזלוב • ג'ון סינה והמיז • ביג שואו וקיין • הנקסוס (דייוויד אוטונגה ומייקל מקגיליקטי) • Air Boom (אוון בורן וקופי קינגסטון) • פרימו ואפיקו • קופי קינגסטון ו-R-טרות' • Team Hell No (דניאל בריאן וקיין) • השילד (רומן ריינס וסת' רולינס) • גולד & סטארדאסט (קודי רודס/סטארדאסט וגולדאסט) • הניו אייג' אאוטלוס (בילי גאן ורוד דוג) • האוסוס (ג'יי אוסו וג'ימי אוסו) • דמיאן מיזדאו והמיז • טייסון קיד וסזארו • הניו דיי (ביג אי, קופי קינגסטון ואקסבייר וודס) • הפריים טיים פליירס (דארן יאנג וטייטוס אוניל) • סזארו ושיימוס • גאלוס ואנדרסון (לוק גאלוס וקארל אנדרסון) • ההארדי בויז (ג'ף הארדי ומאט הארדי) • דין אמברוז וסת' רולינס • ג'ייסון ג'ורדן וסת' רולינס • ברון סטרומן וניקולאס • בריי וויאט ומאט הארדי • The B-Team (בו דאלאס וקורטיס אקסל) • דולף זיגלר ודרו מקינטייר • AOP (אקאם ורזאר) • בובי רוד וצ'אד גייבל • הריבייבל (דאש ויילדר וסקוט דוסון) • ברון סטרומן וסת' רולינס • דולף זיגלר ורוברט רוד • The Viking Raiders (אריק ואיבר) |
| 2020 | מרפי וסת' רולינס • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) • The Hurt Business (סדריק אלכסנדר ושלטון בנג'מין) • AJ סטיילס ואומוס • RK-Bro (רנדי אורטון ורידל) • אקדמיית אלפא (צ'אד גייבל ואוטיס) • סמי זיין וקווין אואנס • The Judgment Day (פין באלור ודמיאן פריסט) (נוכחיים) • קודי רודס וג'יי אוסו |

| זוכי קרב הרויאל ראמבל |
| --- |
| זוכי קרב הגברים | ג'ים דאגן (1988) • ביג ג'ון סטאד (1989) • האלק הוגאן (1990 ו-1991) • ריק פלייר (1992) • יוקוזונה (1993) • ברט הארט ולקס לוגר (1994) • שון מייקלס (1995 ו-1996) • סטון קולד סטיב אוסטין (1997, 1998 ו-2001) • וינס מקמהן (1999) • הרוק (2000) • טריפל H ‏ (2002 ו-2016) • ברוק לסנר (2003 ו-2022) • כריס בנואה (2004) • בטיסטה (2005 ו-2014) • ריי מיסטריו (2006) • אנדרטייקר (2007) • ג'ון סינה (2008 ו-2013) • רנדי אורטון (2009 ו-2017) • אדג' (2010 ו-2021) • אלברטו דל ריו (2011) • שיימוס (2012) • רומן ריינס (2015) • שינסקה נקאמורה (2018) • סת' רולינס (2019) • דרו מקינטייר (2020) • קודי רודס (2023) |
| זוכות קרב הנשים | אסקה (2018) • בקי לינץ' (2019) • שארלוט פלייר (2020) • ביאנקה בלאייר (2021) • רונדה ראוזי (2022) • ריאה ריפלי (2023) |
| זוכי קרב הרויאלראמבל הגדול ביותר | ברון סטרומן (2018) |

| רצף הניצחונות של אנדרטייקר ברסלמניה |
| --- |
| ערכים מרכזיים | אנדרטייקר • רסלמניה |
| רצף הניצחונות | ג'ימי סנוקה (0–1) • ג'ייק רוברטס (0–2) • גונזלס הענק (0–3) • קינג קונג באנדי (0–4) • דיזל (0–5) • סייקו סיד (0–6) • קיין (0–7) • ביג בוס מן (0–8) • טריפל H‏ (0–9) • ריק פלייר (0–10) • ביג שואו ו-A-טריין (0–11) • קיין (0–12) • רנדי אורטון (0–13) • מארק הנרי (0–14) • בטיסטה (0–15) • אדג' (0–16) • שון מייקלס (0–17) • שון מייקלס (0–18) • טריפל H‏ (0–19) • טריפל H‏ (0–20) • סי. אם. פאנק (0–21) |
| שבירת הרצף | ברוק לסנר (1–21; סופו של הרצף) |
| לאחר שבירת הרצף | בריי וויאט (1–22) • שיין מקמהן (1–23) • רומן ריינס (2–23) • ג'ון סינה (2–24) • איי ג'יי סטיילס (2–25) |

| אלופי גראנד סלאם וטריפל קראון |
| --- |
| אלופי גראנד סלאם | 

|  |  |
| --- | --- |
| FCW | סת' רולינס • ריצ'י סטימבוט |
| Impact | AJ סטיילס • אביס • סמואה ג'ו • אריק יאנג • אוסטין אריס |
| ROH | כריסטופר דניאלס • מאט טייבן • ג'יי לית'ל |
| NJPW | ג'יי וייט • הירושי טנהאשי |
| WWE | 

|  |  |
| --- | --- |
| גברים | שון מייקלס • טריפל H • קיין • כריס ג'ריקו • קורט אנגל • אדי גררו • אדג' • רוב ואן דאם • בוקר טי • ג'ף הארדי • ג'ון "בראדשו" לייפילד • כריסטיאן • ביג שואו • המיז • דניאל בריאן • דין אמברוז • רומן ריינס • רנדי אורטון • סת' רולינס • קופי קינגסטון • ריי מיסטריו • AJ סטיילס • קווין אואנס |
| נשים | ביילי • אסקה • סשה בנקס • שארלוט פלייר |

 |

 |
| אלופי טריפל קראון | 

|  |  |
| --- | --- |
| AAW | ג'ימי ג'ייקובס • מייקל אלגין • פנטה אל 0M |
| CZW | ג'סטיס פיין • רוקוס • דרייק יאנגר • דרו גולאק • סוציו • BLK ג'יז |
| ECW | מייקי ויפוורק • סאבו • טאז |
| Impact | 

|  |  |
| --- | --- |
| גברים | AJ סטיילס • קורט אנגל • סמואה ג'ו • אביס • אוסטין אריס • כריס סייבן • אריק יאנג • אדי אדוארדס • ג'וש אלכסנדר |
| נשים | ג'ורדיין גרייס |

 |
| LU | פיניקס • ג'וני מונדו |
| MCW | ג'ונה רוק • אדם ברוקס |
| NJPW | טטסויה נאיטו • איוול • קוטה איבושי • הירושי טנהאשי • ג'יי וייט |
| OVW | ברנט אלברייט • סי. אם. פאנק • איידול סטיבנס • קודי ראנלס • מייק מונדו • רוב טרי • קליף קומפטון • ג'אמין אוליוונסיה • פלאש פלנגן • מוחמד עלי ואז • אלייז'ה בורק • אמון • טוני גאן • ג'יי בראדלי |
| RevPro | מרטי סקורל • ויל אוספריי |
| ROH | אדי אדוארדס • רודריק סטרונג • ג'יי לית'ל • כריסטופר דניאלס • מאט טייבן • ג'ונתן גרשהאם |
| WCW | ריק פלייר • לקס לוגר • סטינג • דיאמונד דאלאס פייג' • גולדברג • ברט הארט • כריס בנואה • סקוט סטיינר • בוקר טי |
| WWE | 

|  |  |
| --- | --- |
| גברים | פדרו מוראלס • ברט הארט • דיזל • שון מייקלס • סטון קולד סטיב אוסטין • הרוק • טריפל H • קיין • כריס ג'ריקו • קורט אנגל • אדי גררו • כריס בנואה • ריק פלייר • אדג' • רוב ואן דאם • בוקר טי • רנדי אורטון • ג'ף הארדי • סי. אם. פאנק • ג'ון "בראדשו" לייפילד • ריי מיסטריו • דולף זיגלר • כריסטיאן • ביג שואו • המיז • דניאל בריאן • דין אמברוז • רומן ריינס • סת' רולינס • קופי קינגסטון • דרו מקינטייר • AJ סטיילס • ביג אי |
| נשים | ביילי • אלכסה בליס • אסקה • סשה בנקס • שארלוט פלייר |
| זוגות | הריבייבל (סקוט דוסון ודאש ויילדר) • הסטריט פרופיטס (אנג'לו דוקינס ומונטז פורד) • הניו דיי (קופי קינגסטון ואקסבייר וודס) |
| NXT | ג'וני גרגאנו • אדם קול |
| NXT UK | טיילר בייט |

 |

 |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2017161227
* VIAF: 16151353509052720007
* WorldCat: lccn-no2017161227

 |